open-index/open-wikipedia-markdown huggingface dataset:
Ola Magnell

**Nils Olaus Lennart Karl Magnell**, kjent som **Ola Magnell**, (født 20. januar 1946 på Skälby gård i Kalmar, død 6. februar 2020  i Tunby i  Smedstorps socken utenfor Tomelilla i Skåne) var en svensk sanger, låtskriver og gitarist. Han albumdebuterte i 1974 med *Påtalåtar*, etter at han året før hadde lansert «Påtalåten».

## Liv og virke
### Bakgrunn
Ola Magnell studerte ved Lunds universitet, og i 1970–1971 ved Journalisthögskolan i Göteborg. Allerede i gymnasietiden hadde han begynt å opptre som trubadur. 

### Musikk
Etterhvert begynte han å skrive egne sanger i sporene av 1960-tallets visrenessanse, influert av tidlig sekstitallsrock og samtidens amerikanske singer/songwriters. Han sdebuterte på plate i 1974 med LP-en *[[Påtalåtar]]* etter å i 1973 ha lansert «Påtalåten» på singel. Hans andre album, *[[Nya perspektiv]]*, ble en suksess og solgte til gull.

Magnell begynte sin karriere som tekstforfatter for blant andre Siw Malmkvist og Lill Lindfors.

Han blir vanligvis regnet som en del av den svenske proggrörelsen, selv om han ikke tilhørte bevegelsens mest politiske artister. Han kom også ut på det kommersielle plateselskapet Metronome. Tekstene hans var heller ikke så uttalt politiske. Ordkunstneren Magnell var dratt mer mot det eksistensielle og melankolske, selv om den krasse politiske kritikken fortsatt var tilstede. 

Noen av hans mest kjente låter er «Påtalåten» (1972), «Kliff» (1975), «Rulltrappan» (1977), «Tomma tunnor» (1981), «Trasten» (1983) og «Bruten vinge» (2003). Flere av sangene har blitt framført av andre artister, blant annet på hyldningsalbumet *Påtalåtar - en hyllning till Ola Magnell* (2005). Albumet *Nya perspektiv* lå på førsteplass på den svenske albumlista i to uker våren 1976.

År 2018 utgav han den sammenfattende boken *Ord och inga visor: låtlyrik 1973–2013*.

### Privatliv
Ola Magnell var i mange år samboer med oversetteren Vera Lindh (født 1946), søster til musikeren Björn J:son Lindh.

## Utmerkelser
* Fred Åkerström-stipendet 1994
* Nils Ferlin-Sällskapets trubadurpris 1997
* Cornelis Vreeswijk-stipendet 1999

## Diskografi
### Album
* 1974: *Påtalåtar*
* 1975: *Nya perspektiv*
* 1977: *Höstkänning*
* 1979: *Straggel och strul*
* 1981: *Europaväg 66*
* 1983: *Gaia*
* 1984: *Onkel Knut*
* 1987: *Blå neon*
* 1989: *Neurotikas motell*
* 1993: *Förlovat land*
* 1994: *Ola Magnell: 74-87* (samlealbum)
* 1995: *Sittande fåglar* (samlealbum)
* 2000: *Ola Magnell: Guldkorn* (samlealbum)
* 2003: *Vallmoland*
* 2010: *Rolös*

### Singler
* 1973: «Påtalåten»
* 1981: «Skurken»
* 1982: «Festen är över»
* 1983: «Trasten»
* 1983: «Jag fryser (på dej)»
* 1984: «Kärlek»
* 1985: «Fan på väggen»
* 1987: «Malvina utan mörker»
* 1989: «Opportunisten»
* 1993: «Ett hus»
* 1993: «Johanna (i skuggan av Stockholm)»
* 2004: «Luffarvisa»
* 2020: «Boxaren»

## Referanser


## Eksterne lenker
* 
*
Juan José Castro (Uruguay)

**Juan José Castro** er en by i Flores-departementet i det sørvestlige Uruguay. Byen har 97 innbyggere.

## Historie
Byen ble grunnlagt i 1916.

## Befolkning
Juan José Castro har 97 innbyggere *(beregning 2011)*.

Kilde:

## Transport
 Ruta 14 Brigadier General Venancio Flores forbinder Juan José Castro med  i øst.

## Referanser


## Eksterne lenker
* Kart over Juan José Castro
Jamie Vardy

**Jamie Richard Vardy** (født 1987) er en engelsk fotballspiller som spiller for . 

Han har tidligere spilt for de engelske klubbene Stocksbridge Park Steels, FC Halifax Town og Fleetwood Town. Den 18. mai 2012 signerte han for Leicester City for en overgangssum på 1 million pund, noe som er en rekordstor overgangssum for en non-league spiller.

Vardy var en meget viktig spiller for Leicester City, da klubben vant Premier League 2015/16. Han ble kåret til årets spiller for 2015-16 av engelske sportsjournalister. 

Den 23. juni 2016 skrev han under en ny fireårs-kontrakt med Leicester.

## Landslaget
Han debuterte for det engelske landslaget den 7. juni 2015 mot Irland, der han kom inn som innbytter for Wayne Rooney da det var igjen 15 minutter. Han scoret sitt første landslagsmål 16. mars 2016 i en treningskamp mot Tyskland.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Den 28. august 2018 ga han seg på det engelske landslaget.

## Referanser


## Eksterne lenker
*
Jurassic Park (bok)

***Jurassic Park*** er en science fiction bok skrevet av Michael Crichton i 1990. En etterfølger ved navn ''The Lost World'', også skrevet av Michael Crichton, ble publisert i 1995. I 1997 ble begge romanene re-publisert i en bok ved navn *Michael Crichton's Jurassic World*, boken er ikke relatert til filmen med samme navn.

I 1993 adapterte Steven Spielberg boken til suksessfilmen *[[Jurassic Park (film)|Jurassic Park]]*. Bokens oppfølger, *The Lost World*, ble også adaptert til en film i 1997. En tredje film regissert av Joe Johnston ble utgitt i 2001. Den tredje filmen brukte flere elementer fra bøkene som ikke var blitt brukt i de tidligere filmene, slik som båtscenene og scenen fra innhegningen. En fjerde film regissert av Colin Trevorrow ble utgitt den 12. juni 2015.

## Handling
I 1989 oppstod en rekke merkelige angrep fra dyr i nærheten av Costa Rica, inkludert en arbeider som var alvorlig skadet ved et mystisk byggeprosjekt på den nærliggende øya Isla Nublar. En av artene bak angrepene blir identifisert som en dinosaur kalt Procompsognathus. Paleontolog Alan Grant og hans medarbeider llie Sattler blir kontaktet for å bekrefte identifikasjonen, men de blir også kontaktet av milliardær John Hammond - grunnlegger og administrerende direktør fra International Genetic Technologies, eller InGen for et besøk til et "biologisk konservat" som Hammond har etablert på Isla Nublar.

Området blir avslørt som Jurassic Park, en temapark som viser frem klonede dinosaurer. Dyrene har blitt gjenskapt via skadet dinosaur-DNA funnet i blod fra mygg, flått og andre insekter som er fossilisert og bevart i rav. Hull i den genetiske koden ble fylt opp med "kompatibelt" DNA fra reptil, fugler eller amfibier. Men nylige hendelser i parken har skremt Hammonds investorer. I mellomtiden forsøker en misfornøyd programmerer av Jurassic Parks programvare, Dennis Nedry, bedriftsspionasje til fordel for Lewis Dodgson - en genetiker og agent for InGen sin erkerival Biosyn. Nedry stenger sikkerhetssystemet og stjeler frosne embryoer fra parkens femten arter i et forsøk på å smugle eksemplarer av alle dyrene ut av parken. I løpet av flukten mister han imidlertid lagrene på grunn av en plutselig tropisk storm, og han blir drept av en Dilophosaurus. Uten Nedry for å aktivere parkens sikkerhet på nytt, unnslipper dinosaurene og en Tyrannosaurus Rex begynner å angripe flere gjester i parken. 

## Mottakelse
Boken ble en bestselger og er Michael Crichtons mest kjente bok, og den fikk gode anmeldelser fra kritikere. Bokens popularitet økte betraktelig etter at filmen ble utgitt i 1993. Filmen ble en stor suksess og tjente inn over en milliard dollar verden over.

## Referanser


## Eksterne lenker
* 
*   
* ''Isla Nublar novel map'' 
* 
* ''Jurassic Park''
Hovland kraftverk

**Hovland kraftverk** er et vannkraftverk ved Eikefjorden i Kinn kommune i Vestland.

Det er et elvekraftverk som utnytter et fall på 400 meter i Hovlandselva.

Installert effekt er 3 MW fra en peltonturbin. Årsproduksjon er 9,5 GWh.

## Referanser


## Kilder
* 
* NVE vannkraftdatabase
* Småkraft
Australian Cyber Security Centre

**Australian Cyber Security Centre** (**ACSC**) er et australsk føderalt koordineringssenter for datasikkerhet, underlagt landets justis- og forsvarsministre i fellesskap. ACSC ble opprettet 27. november 2014 og vil per 2017 ha omkring 300 medarbeidere.

Senteret bringer sammen en rekke aktører innen datasikkerhet:
* Australian Signals Directorate, den føderale myndigheten for informasjonssikkerhet
* CERT Australia, regjeringens kontaktpunkt for datasikkerhetsspørsmål som angår australske virksomheter
* Australian Federal Police, som etterforsker og responderer på cyberkriminalitet av nasjonal betydning
* Australian Crime Commission, som avdekker, gransker og prioriterer cyberkriminaletterretning
* Australian Security Intelligence Organisation, spesialmyndighet for cyberetterforskning og telekommunikasjonssikkerhet
* Defence Intelligence Organisation, som utfører strategisk etterretningsanalyse

ACSC har lokaler i Canberra.

## Referanser


## Eksterne lenker
*
Skolten kraftverk

**Skolten kraftverk** er et vannkraftverk ved Svardal i Flora kommune i Vestland.

Det er et elvekraftverk som utnytter et fall på 71 meter.

Installert effekt er 1,3 MW. Årsproduksjon er 3 GWh.

## Referanser


## Kilder
* 
* NVE vannkraftdatabase
William Davies Evans

**William Davies Evans** (1790–1872) var en walisisk sjømann og oppfinner, i dag best kjent som sjakkspiller og opphavsmannen til åpningsvarianten evansgambit.

## Liv og virke
Evans tjente i marinen fra han var 14 år. Etter Napoleonskrigenes slutt fikk han hyre på et postskip og ble fire år senere kaptein.

En skipsoffiser introduserte den 28 år gamle Evans for sjakkspillet. En gang han rundt 1825–1826 hadde landlov i London, spilte han mot Alexander McDonnell, og slo ham med det som nå blir regnet som den første utførelsen av evansgambit. McDonnell, som var en av tidens beste sjakkspillere, brukte ofte evansgambiten etter dette. 

I 1838 spilte Evans noen partier mot Howard Staunton. Staunton nevner Evans flere ganger i  sin *Chess-player's Handbook* (1847) og omtaler evansgambiten som «oppfinnsom og interessant».

Som oppfinner er Evans mest kjent for en lanterne med trefarget lys som skulle tjene til å avverge nattlige kollisjoner til sjøs. Den britiske regjeringen belønnet ham med £1500 for denne oppfinnelsen, og den russiske tsaren gav ham et gullur og £200. Tross hjelpen døde Evans i forarmede omstendigheter, kort tid etter at engelske sjakkspillere hadde satt i gang en innsamlingsaksjon for å yte ham ytterligere økonomisk hjelp.
 
## Evansgambit


## Litteratur
* Max Lange: «Entwicklung des Evansgambits» i *[[Deutsche Schachzeitung]]* januar 1873, s. 1–13.

## Referanser og noter


## Eksterne lenker
* 
* 
* ''Captain William Evans. Inventor of the Evans Gambit'', Internet Archive (pdf; 64&nbsp;kB)
Vannebo kraftverk

**Vannebo kraftverk** er et vannkraftverk i Overhalla kommune i Trøndelag.

Det utnytter et fall på 107 meter i Kvernelva, ei sideelv til Nordelva. Inntaket er i Værnbuvatnet, mens kraftstasjonen ligger like ved gården Værnbua.

Installert effekt er 750 kW. Årsproduksjon er 3,6 GWh.

I 2016 ble det solgt fra NTE til finske SV Vattenkraft og Bekk og Strøm.. Bekk og Strøm overtok Chr Salvesen & Chr Thams Communications Aktieselskap(CSCTCA) i 2015. CSCTCA ble kjøpt av Småkraft AS i 2022.

## Referanser


## Kilder
* 
* NVE vannkraftdatabase
* Småkraft AS
Tua kraftverk

**Tua kraftverk** er et vannkraftverk i Steinkjer kommune i Trøndelag.

Det er et elvekraftverk som utnytter et fall på 132 meter i Sandslielva.

Installert effekt er 1,8 MW fra en peltonturbin. Årsproduksjon er 4,9 GWh.

## Referanser


## Kilder
* 
* NVE vannkraftdatabase
* Småkraft
Alexander McDonnell

**Alexander McDonnell** (1798–1835) var en irsk sjakkspiller. 

McDonnell ble regnet som en av verdens sterkeste spillere tidlig på 1800-tallet, etter franske Louis-Charles Mahé de La Bourdonnais.

## Liv og virke
Alexander McDonnell var sønn av en kirurg og fikk handelsutdannelse. En periode var han postert i Karibia, men i 1820 slo han seg ned i London. Han ble en velstående mann takket være den lukrative og lite arbeidskrevende posten som sekretær i *Committee of West Indian Merchants*.

Mye av den ledige tiden han hadde, brukte McDonnell over sjakkbrettene på Londons fasjonable *Westminster Chess Club*. I 1825 ble han elev av tidens ledende britiske sjakkspiller, William Lewis, men McDonnell ble snart så god at Lewis, som fryktet for sitt ry, nektet å spille mot ham mer.

Under en kort landlov rundt 1825–1826 vant sjøkapteinen William Davies Evans over McDonnell med det som nå blir regnet som den første utførelsen av evansgambit. Etter dette brukte McDonnell ofte evansgambiten selv.

I 1823 reiste McDonnell til Paris for å spille mot Louis-Charles Mahé de La Bourdonnais, men tapte de fleste partiene. Det gikk ikke stort bedre da de møttes i London mellom juni og oktober 1834: de spilte en serie på seks matcher, hvorav McDonnell vant én, La Bourdonnais fire, mens den siste ikke ble ferdigspilt. McDonnell vant 30 av enkeltpartiene, men tapte 44. 14 endte remis.

McDonnell var en utmerket blindsjakk-spiller. Han var fryktet for sine dristige angrep, men like mye for sitt usedvanlig langsomme spill. Dette var før sjakkurenes tid, og partiene hans kunne vare opp mot seksten timer.

McDonnell døde av en nyrelidelse før revansjeoppgjøret mot La Bourdonnais kom i stand. Han er bisatt på Kensal Green Cemetery i London i nærheten av rivalen La Bourdonnais.

## Litteratur
* William Greenwood Walker: ''A Selection of Games at Chess, Actually Played in London by the Late Alexander McDonnell'', London 1836
* Carl Utterberg: *De la Bourdonnais versus McDonnell. The Eighty-Five Games of Their Six Chess Matches*. McFarland & Company. Jefferson, North Carolina 2005, ISBN 0-7864-2114-2

## Referanser


## Eksterne lenker
* 
* Alexander McDonnell, chesshistory.com
* 1834 Labourdonnais - McDonnell Matches - matchresultater på Mark Weeks' sjakksider
* Edward Winter, Alexander McDonnell (2004)
* ''Chess and Chess-Players'' av George Walker
Triatlon under Europalekene 2015

**[[Triatlon]] under [[Europalekene 2015]]** ble arrangert i Ramada for kvinner lørdag 13. juni og for menn søndag 14. juni. Som vanlig måtte utøverne gjennom tre øvelser: 1&nbsp;500 meter svømming, 40 kilometer sykling og 10 kilometer løping.

## Medaljer

## Medaljevinnerne

## Eksterne lenker
*
Kriminalvårdens nationella transportenhet

**Kriminalvårdens nationella transportenhet** er en avdeling i Kriminalvården med ansvar for befordring av innsatte mellom anstalter (arresthus og fengsler) og politiarrester.

Transportenheten utfører transporter for Kriminalvården, men også for eksempelvis politiet og landets kommuner.

Transportene skjer både innen Sverige og til andre land. I Sverige befordrer transportenheten først og fremst innsatte mellom ulike anstalter og politiarrester. Utenriks skjer transporter av innsatte som for eksempel skal utvises etter avsonet straff, men også avvisninger og utvisninger besluttet av Migrationsverket.

Enhetens stab og administrasjon er plassert på Kriminalvårdens hovedkontor i Norrköping og transportene planlegges fra plankontoret i Arvidsjaur. Transportene utføres av mannskaper ved de 21 lokalkontorene som finnes rundt om i landet. I transportenheten arbeider drøyt 400 personer.

## Referanser


## Eksterne lenker
* Kriminalvårdens nationella transportenhet
Liste over kringkastere for Sommer-OL 2016

**Liste over kringkastere for Sommer-OL 2016** inneholder kringkastere som hadde kjøpt rettighetene til å sende Sommer-OL 2016 i Rio de Janeiro.

## Liste over kringkastere

: – Rettigheter i 16 forskjellige land, og skal selges videre.
: – Rettighetene skal selges videre.
: – Rettighetene skal selges videre, med unntak av Frankrike, Tyskland, Italia, Spania, Irland og Storbritannia.
: – Rettigheter i hele Latin-Amerika med unntak av Brasil.
: – Rettigheter i Cookøyene, Fiji, Kiribati, Marshalløyene, Mikronesiaføderasjonen, Nauru, Niue, Palau, Samoa, Salomonøyene, Tonga, Tuvalu og Vanuatu.

## Referanser
Château de Cayx

**Château de Cayx** er et vinslott i Frankrike i landsbyen Caïx i kommunen Luzech omkring 20 kilometer fra Cahors. Slottet eies av det danske regentparet dronning Margrethe II og prins Henrik.

## Historie
Château de Cayx kan spores tilbake til det 15. århundre, da det sikret kontroll over seilasen på Lot-elven. I det 17. århundre ble slottet ervervet av Lefranc de Pompignan-familien. Det var den som i det 18. århundre innrettet kjellerne til vinproduksjon. I 1974 ble slottet kjøpt av det danske regentparet, hvoretter det ble restaurert og vinproduksjonen gjenopptatt.

## Vinen
Ifølge de franske appellasjonsregler skal en Cahors-vin bestå av minst 70 prosent av druen Auxerrois (også kjent som Malbec). Alt etter årgang tilsettes på Château de Cays både Merlot og Tannat. Vinene lagres 18 måneder på barriques (vinfat).

Kvaliteten på Château de Cayx-vinene har hyppig vært diskutert. Cahors er et meget gammelt vindistrikt, men i 1912 ødela angrep av vinlus produksjonen fullstendig. Den kom først riktig i gang igjen i 1950-årene og måtte oppbygges fra grunnen, så Cahors et egentlig et ungt vindistrikt. Slottet var med i et kooperativ. Etter prins Henriks overtagelse er det arbeidet med å restaurere vinmarkene. Slottet investerte i begynnelsen av 1990-årene i et moderne produksjonsanlegg, for at slottet selv kunne forestå vinifikasjonen og unngå iblanding av druer fra andre gårder. Vinene høster i dag generelt fine karakterer i vinpressen.

Cahors-vinen er en kraftig vin, som ofte er rik på garvesyre og frukt. Den utvikler seg ved lagring og bør ikke drikkes ung siden vinens nyanser ennå ikke er fullt utviklet. Den kan luftes ved dekantering.

## Referanser
Luciano Vietto

**Luciano Darío Vietto** (født 5. desember 1993) er en argentinsk fotballspiller som spiller for den saudiarabiske klubben Al-Hilal SFC.

Han signerte for Villarreal CF den 4. august 2014 for en overgangssum på 5,5 millioner euro.

## Referanser


## Eksterne lenker
* 
* ESPN FC profile
* Luciano Vietto på Topforward
Voldsetelva kraftverk

**Voldsetelva kraftverk** er et vannkraftverk ved Verrasundet i Steinkjer kommune i Trøndelag.

Det er et elvekraftverk som utnytter et fall på 136 meter i Vølsetelva.

Installert effekt er 4,9 MW fra to francisturbiner. Årsproduksjon er 16 GWh.

## Referanser


## Kilder
* 
* NVE vannkraftdatabase
Tømmerdal kraftverk

**Tømmerdal kraftverk** er et vannkraftverk ved Trondheimsfjorden i Indre Fosen kommune i Trøndelag.

Det er et elvekraftverk som utnytter et fall på 125 meter i Tømmerdalselva.

Installert effekt er 900 kW fra en Ossberger tverrstrømsturbin. Årsproduksjon er 2,2 GWh.

## Referanser


## Kilder
* 
* NVE vannkraftdatabase
* Norsk Grønnkraft (arkiv)
* Småkraft AS
Miriam Neegaard

**Miriam Neegaard** (født 9. mai 1983) er en norsk forfatter, sosiolog og samfunnsdebattant. Hun debuterte i 2014 med romanen *Stormen og stillheten*. Romanen er basert på brorens møte med norsk psykiatri, og har av kritikere vært beskrevet som «en viktig roman om psykiatri».

## Bakgrunn
Neegaard har vokst opp i Oslo. Hun gikk på Berg videregående skole og tok utdannelsen sin ved Universitetet i Oslo og University of California, Berkeley. Hun var en av de frivillige bak aktiviteten «Når mennesker blir handelsvare» som ble tildelt Torstein Dales minnepris i 2014.

## Bibliografi
* 2014: *Stormen og stillheten*, roman, Juritzen

## Kilder
*Presentasjon av Miriam Neegaard i Forfatterkatalogen på Forfattersentrums nettsider
*«En viktig roman om psykiatri» Demokraten, 21.04.2015
*«Velskrevet og vekkende»  Tidsskriftet Sykepleien, nr 6 2015
*«Røde Kors-prisen til "Når mennesker blir handelsvare» rodekors.no, 09.05.2014

## Eksterne lenker
* «Et oppgjør med psykiatrien» Aftenposten. 27.10.2014
* «Psykiatri i et umusikalsk system» Nasjonalt senter for erfaringskompetanse innen psykisk helse. 03.01.2014
* «Sett pasienten i sentrum, ikke diagnosen» Dagens Medisin. 02.02.2015
* «Stemmen utenfra» Norsk psykiatrisk forening. Den norske legeforening. 02.02.2015
* «Pårørende til psykisk syke bør involveres mer» NRK. 17.04.2015
* «Komplisert sorg» Mental helse. 10.04.2015
* juritzen.no: forfatterside
DDR4 SDRAM

**DDR4 SDRAM **(forkortet fra ***double data rate fourth generation synchronous dynamic random-access memory***) er en type synkronminne med et høyt båndbredde grensesnitt. DDR4 kom på markedet i 2014, og er etterfølgeren til de tidligere RAM-typene, som DDR3 og DDR2. DDR4 er ikke kompatibel med tidligere RAM-typer, på grunn av forskjeller i mengde spenning som blir brukt, grensesnitt og andre faktorer.

DDR4 SDRAM ble tilgjengelig på markedet i andre kvartal i 2014, med fokus på ECC minne, mens ikke-ECC DDR4-moduler ble tilgjengelig i tredje kvartal 2014, sammen med lanseringen av Haswell-E prosessorer som bruker DDR4-minne.

## Egenskaper og fordeler
Den største fordelen ved DDR4 fremfor forgjengeren, DDR3, er høyere tetthet i moduler, som tillater moduler med større kapasiteter, lavere strømforbruk og høyere overføringshastighet for data. DDR4-standarden tillater teoretisk sett moduler med 512 GB kapasiteter, sammenlignet med DDR3 sin teoretiske max kapasitet på 128 GB.

DDR4 opererer med en spenning på 1,2 volt og en frekvens mellom 1600 og 3200&nbsp;MHz, sammenlignet med DDR3 sin spenning på 1,5 eller 1,65 volt og frekvenser mellom 800 og 2400&nbsp;MHz.

## Operasjon
DDR4-minnebrikkene opererer ved 1,2 volt med en 2,5 volt ekstra strømforsyning, sammenlignet med 1,5 volt for DDR3-minnebrikker.

### Modulinnpakning
DDR4-minne kommer i 288-pin DIMM-moduler, i lignende størrelse som DDR3 sine 240-pin DIMM-moduler. Pinnene har mindre avstand (0,85&nbsp;mm istedenfor 1,0) for å passe innenfor standard DIMM-lengde på 133,35&nbsp;mm eller 5,25 tommer. Høyden på modulene er økt litt, 31,25&nbsp;mm istedenfor 30,35&nbsp;mm, og tykkelsen har også blitt økt, fra 1,0&nbsp;mm til 1,2&nbsp;mm.

DDR4 SO-DIMM moduler har 260 pinner, sammenlignet med DDR3 sine 204 pinner, men er fortsatt 30&nbsp;mm høye.

## Referanser
Philae

**Philae** er et landingsfartøy som landet på kometen 67P/Tsjurjumov–Gerasimenko den 12. november 2014. Fartøyet var koblet til banesonden Rosetta inntil det koblet seg fra denne og landet på kometen.

Philae har navn etter File-obelisken. Fartøyet eies av European Space Agency og styres av Deutsches Zentrum für Luft- und Raumfahrt.

## Eksterne lenker
* Rosetta
Jorunn Sem Fure

**Jorunn Sem Fure** (født 7. februar 1967 i Skien) er en norsk historiker. 

Fra 2012 til 2021 var hun direktør ved Telemark Museum i Skien. Tidligere hadde hun arbeidet ved Senter for studier av Holocaust og livssynsminoriteter (Holocaust-senteret) i Oslo. Hun var Henrik Steffens-gjesteprofessor ved Humboldt-universitetet i Berlin 2009–2011, og har skrevet boken *Universitetet i kamp 1940-1945* (utgitt i 2007). 

## Familie
Hun er datter av forfatteren Ingebjørg Dahl Sem og var gift med Odd-Bjørn Fure (1942–2022), tidligere direktør ved Holocaust-senteret i Oslo.

## Referanser


## Litteratur
Kenzo Suzuki (astronom)

**Kenzo Suzuki** (鈴木 憲蔵) er en japansk astronom fra Toyoya, Aichi i Japan, og en profilert oppdager av asteroider. Mellom 1984 og 1992 har han sammen med Takeshi Urata oppdaget 34 asteroider.

Han er oppdageren av asteroiden 3533 Toyota og den er oppkalt etter hans hjemby.

Asteroiden 5526 Kenzo er oppkalt etter ham.

## Referanser
Socorro (New Mexico)

**Socorro** er en by i Socorro County i delstaten New Mexico i USA. Den befinner seg over Middle Rio Grande Valley AVA i en høyde på 1396 meter. I 2012 var befolkningen på 8906. Byen er administrativt sete for Socorro County. Socorro befinner seg 119&nbsp;km sør for Albuquerque og 146&nbsp;km nord for Las Cruces.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Karate under Europalekene 2015

**Karate under [[Europalekene 2015]]** ble arrangert i Baku 13. og 14. juni.

## Medaljer

## Resultater

### Kvinner

### Menn

## Eksterne lenker
* Offisiell resultatside lørdag
* Offisiell resultatside søndag
Hadropechys

***Hadropechys*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia. Slekten omfatter bare én kjent art.

## Utbredelse
Arten lever i Australia (Victoria).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Liparetrini Burmeister, 1855
******* Slekten *Hadropechys* Britton, 1990
******** *[[Hadropechys victoriae]]* (Blackburn, 1897)

 
## Kilder
* Britton, E.B. (1990) A synopsis of the Australian genera of Liparetrini (Coleoptera : Scarabaeidae : Melolonthinae). *Invertebrate Systematics* 4: 159-195. http://www.publish.csiro.au/paper/IT9900159.htm
* Atlas of Living Australia - *Hadropechys* http://bie.ala.org.au/species/Hadropechys+victoriae

## Eksterne lenker
*
Hæhre Entreprenører

**Hæhre Entreprenør AS** er et norsk aksjeselskap som er grunnlagt av entreprenøren Albert Kristian Hæhre (f. 1954) i 1974 på Vikersund i Modum. Selskapet har i dag hovedkontor på Billingstad i Asker og avdelingskontor i Bergen, og arbeider innen vei- og anleggsutbygging. 

Hæhre Entreprenør fusjonerte med selskapet Betonmast i 2017, og dannet konsernet BetonmastHæhre. BetonmastHæhre Anlegg AS ble Norges fjerde største entreprenørselskap, med 2200 ansatte. I 2019 brøt imidlertid fusjonen sammen og Betonmast ble solgt til AF Gruppen. Hæhre Entreprenør er et heleid datterselskap av Infra Group AS, hvor også selskapene Isachsen Anlegg, Contur AS og Norsk Massehåndtering AS (NOMAS) inngår. 

Hæhre Entreprenør har to datterselskaper: Hæhre Arctic AS, som er spesialisert på prosjektgjennomføring i arktiske strøk og Zenith Survey AS, som er spesialist innen geomatikkfaget.

Hæhre Entreprenør har erfaring med gjennomføring av store og komplekse anleggsprosjekter:

* E6 Rugtvedt - Dørdal (Telemark)
* E39 Mandal øst - Mandal by (Agder)
* E6 Kolomoen - Arnkvern (Innlandet)
* E6 Kvithammar - Åsen (Trøndelag)
* E6 Helgeland nord (Nordland)
* E10 Hålogalandsveien (Nordland)
* Eidsvoll Nord - Langset (Akershus)
* E6 Ranheim–Sveberg (Trøndelag)

Videre har datterselskapet Hæhre Arctic gjennomført krevende prosjekter på Svalbard, med blant annet Svalbard globale frøhvelv, Svalbard Folkehøgskole og oppryddingsprosjektene etter gruvedriften i Svea og Lunckefjell (Svalbard). I dag er Hæhre Arctic engasjert i bygging av ny hovedstasjon for Forsvarsbygg på Jan Mayen.

## Referanser


## Eksterne lenker
*
Neoheteronyx

***Neoheteronyx*** er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.

## Levevis
Larvene lever i jorda der de eter røtter og råtnende plantemateriale. Larveutviklingen tar vanligvis ett år, men kan også vare to. De voksne billene kan gjøre noe skade ved å gnage på blader på busker og trær. Noen arter er nattaktive, andre dagaktive.

## Utbredelse
Artene lever i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Heteronychini 
******* Slekten *Neoheteronyx* Blackburn, 1890
******** *[[Neoheteronyx brevicollis]]* (Blackburn, 1889)
******** *[[Neoheteronyx brevicoxis]]* (Lea, 1924)
******** *[[Neoheteronyx coxalis]]* (Blackburn, 1910)
******** *[[Neoheteronyx cribrifrons]]* (Lea, 1924)
******** *[[Neoheteronyx densicollis]]* (Moser, 1926)
******** *[[Neoheteronyx harpalinus]]* (Lea, 1924)
******** *[[Neoheteronyx inconstans]]* (Lea, 1924)
******** *[[Neoheteronyx insulanus]]* (Moser, 1920)
******** *[[Neoheteronyx laratanus]]* (Moser, 1920)
******** *[[Neoheteronyx lividus]]* Blackburn, 1890
******** *[[Neoheteronyx noctivagus]]* (Lea, 1924)
******** *[[Neoheteronyx phanophilus]]* (Lea, 1924)
******** *[[Neoheteronyx transversopolitus]]* (Lea, 1924)
******** *[[Neoheteronyx unidentatus]]* (Lea, 1924)
******** *[[Neoheteronyx versteegi]]* (Moser, 1926)

## Kilder
* Atlas of Living Australia - *Neoheteronyx* http://bie.ala.org.au/species/urn:lsid:biodiversity.org.au:afd.taxon:b96cab45-a720-479a-bc10-7041e1be6035#tab_classification
* Biolib.cz - liste over artene http://www.biolib.cz/en/taxon/id663358/

## Eksterne lenker
*
Jorcks Passage

**Jorcks Passage** er en passasje med butikker som forbinder Vimmelskaftet på Strøget med Skindergade og Fiolstræde i København.

Den ble oppført i årene 1893–95 etter tegninger av arkitekten Vilhelm Dahlerup og er oppkalt etter sukkervarefabrikant og byggherre Carl Reinholdt Waldemar Jorck (1832–1902). Bygningen har fire etasjer med 11 fag mot Skindergade og 12 mot Vimmelskaftet. Selve passasjen er flankert av to rekker søyler med statuer av små barn ovenpå. På 3. etasje, som i dag befinner seg over glasstaket, skimtes veggmalerier. Gulvet er belagt med mosaikk. Over utgangen mot Skindergade ses en byste av byggherren.

Kjøbenhavns Telefon Aktieselskab (KTAS) holdt til her i årene 1896–1914. I samme eiendom startet den danske radiofoni i 1924 under navnet *Kjøbenhavns Radio*.

## Galleri

File:Telefoncentral 2 Hver8Dag 1.jpg|Telefonlinjer fra taket av bygningen i 1896
File:Telefoncentral 1 Hver8Dag 1.jpg|KTAS telefonsentral 1896.
File:Vimmelskaftet 42.jpg|Jorcks Passasje mot Strøget.
File:Jorcks passage, facade along Skindergade, december 2011..JPG|Fasaden mot Skindergade
File:Jorcks Passage Copenhagen.jpg|Passasjen før innglassing.
File:Jorcks passage, portrait of Reinholdt W. Jorck (1832-1902), december 2011..JPG|Reinholdt W. Jorck 


## Referanser


## Eksterne lenker
*
Otto Lilienthal Museum

**Otto Lilienthal Museum** i Anklam i Tyskland er et teknisk museum for «glideflykongen» Otto Lilienthal, flypioner, så vel som en pioner på det tekniske, sosiale og kulturelle området. Byen Anklam er også fødestedet for Otto Lilienthal, betraktet som den første vellykte flyveren i verden.

## Historie
Byen Anklam var Lilienthals fødested. Ulike objekter som kan knyttes til Lilienthals liv og virke, blant dem en rekonstruksjon av et glidefly fra  1925 er en del av den lokale historie. Museet ble grunnlagt i 1927. I dag omfatter museet den største samling av Lilienthals rekonstruerte fly.

## Samlingene
Museets  arkiver inneholder alt som er kjent omkring den vellykkede gliderpilot); essayer, dokumenter, inklusive et fotoarkiv, etterligninger og modeller av alle kjente glidefly fra Lilienthal. Dessuten, brødrene Otto og Gustav Lilienthal var profilerte oppfinnere av dampmaskiner, leker, såvel som initiativtakere til mange sosiale og kulturelle prosjekter.

Museet har en stor samling hangglidere med modeller av fly, fra tiden før de første vellykte flyvninger. Den representerer den tidlige flyvningens historie og før-historie.

## Anerkjennelse

I 1996 ble museet tildelt tittelen *FAI Recognized Museum* fra den internasjonale luftsportorganiasjon, Fédération aéronautique internationale (FAI) og i 1999 ble  museet det første i det tidligere Øst-Tyskland som ble nominert til Årets museum i Europa - etter anbefaling fra  European Museum Forum. Prisen gikk imidlertid til et annet museum, men siden 2001 er museet et tysk nasjonalt minnesmerke; *German National Memorial*.

## Referanser


## Eksterne lenker
* 
* Fotoarkiv ved Otto Lilienthal Museum
Nygade (København)

**Nygade** i København er en del av Strøget og går fra Nytorv i vest til Vimmelskaftet i øst.

Gaten, som er Strøgets korteste, ble anlagt i 1685 etter tegning av Christian V personlig. 
En bryggergård på gatens område hadde brent og man benyttet derfor anledningen til å få en direkte forbindelse fra Vimmelskaftet til Gammeltorv.

## Bygninger
*I nr. 3 lå i perioden 1941–56 *Nygade Teatret*, som spilte teaterstykker i den lettere genre. 
*Nr. 5, *Frisch's Gaard*, ble oppført i årene 1799–1803 for justisråd og direktør for Den Kongelige Grønlandske Handel, Hartvig Marcus Frisch (1754–1816). Arkitekten var Nicolai Abildgaard. 
*Nygade 6 / Gammel Torv 2 er oppført i 1898 i nederlandsk renessansestil av arkitekt Aage Langeland-Mathiesen (1868–1933).

## Referanser


## Eksterne lenker
*
Kibergdalen

**Kibergdalen** er en 19 kilometer lang dal i Dronning Maud Land, beliggende mellom Sivorgfjella og Tottanfjella i  Heimefrontfjella på Maudheimvidda.

Dalen er navngitt etter fiskeværet Kiberg i Finnmark, et senter for norske partisaner som overbragte opplysninger om tysk grenseaktivitet til Sovjetunionen under andre verdenskrig.

## Se også
*Kibergbreen

## Referanser


## Eksterne lenker
*
Kjerrspurvtanagar

**Kjerrspurvtanagar** (*Oreothraupis arremonops*) er en spurvefugl og den eneste arten i slekten *Oreothraupis* i familien buskspurver. Tidligere var arten tilordnet til slekten *[[Saltator]]* i familien tanagarer.

## Underarter og utbredelse
Det er beskrevet ingen underarter av kjerrspurvtanagar. Arten forekommer på vestsiden of Andes i Colombia (Antioquia, Valle del Cauca, Cauca, Nariño og Risaralda) og i det nordvestlige Ecuador i provinsene Pichincha og Imbabura.

## Referanser


## Eksterne lenker
* 
* 
* 
* Birdlife Species Factsheet: ''Oreothraupis arremonops''. Besøkt 2015-06-15.
* IBC - The Internet Bird Collection: ''Oreothraupis arremonops''. Besøkt 2015-06-15.
* Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2015. ''The eBird/Clements checklist of birds of the world: v2015''. Besøkt 2015-09-24.
* Kjerrspurvtanagar fotogalleri VIREO. Besøkt 2015-06-15.
Hare kvote

**Hare kvote**, eller Hares forholdstall, er en valgkvote som brukes til å finne antall stemmer som trengs ved noen typer forholdstallsvalg, blant annet sammen med single transferable vote (STV) eller sammen med største brøks metode i et proporsjonalt system med listevalg. Kvoten er det antall stemmer som trengs for at et parti skal få valgt inn en kandidat. Hare kvoten er den enkleste typen kvote ved valg, og i STV valg vil kandidater som får flere stemmer enn kvoten velges, mens overskytende stemmer overføres til nestemann på stemmeseddelen.

Hare kvote er oppkalt etter den britiske juristen Thomas Hare (1806-1891), som ville reformere det britiske systemet og var en tidlig tilhenger av STV.

Sammenlignet med andre metoder vil Hare kvote sammen med største brøks metode favorisere små partier.

I 1868 lanserte Henry Richmond Droop (1831–1884) sin Droop kvote som kan anses som mer effektiv og rettferdig, men Hares kvote er mest vanlig.

## Formel
Hare kvote =  \frac{\mbox{Antall gyldige stemmer}}{\mbox{Antall seter} } 

* *Antall gyldige stemmer* er antallet korrekt utfylte stemmer avgitt ved et valg.
* *Antall seter* er antall posisjoner som skal fylles i valget.

## Eksempel med STV
I et valg kan 3 kandidater kjemper om 2 seter: Kåre, Gro, Kjell Magne. Det er 102 velgere, der 2 stemmer er ugyldige.

Det er 100 gyldige stemmer og 2 seter, så Hare kvoten blir:
: \frac{100}{2} = 50 

I første opptellingsrunde er preferansene de følgende:
* Kåre: 60
* Gro : 14
* Kjell Magne: 26

Kåre har over 50 stemmer og når kvoten. Han velges direkte, og har 10 overflødige stemmer som overføres til Gro. I andre opptellingsrunde blir det som følger:
* Gro: 24
* Kjell Magne: 26

Selv om Kjell Magne ikke når kvoten har han flest stemmer og erklæres som vinner av det siste mandatet.

## Fordeler og ulemper
Hare kvote er større enn Droop kvote, og færre kandidater når derfor kvoten, noe som gir flere opptellingsrunder. Hare kvoten kan føre til at et parti med et flertall av velgerne får et mindretall av setene. De samme stemmetallene ved bruk av Droop kvote gjør at Gro blir valgt, mens med Hare favoriseres de små og gjør at Kjell Magne blir valgt. Hare kvote er mer proporsjonal enn Droop kvote når antallet seter er mindre enn 10, mens Droop er mest proporsjonal når antallet mandater er over 15.
I valg med bare én kandidat (instant-runoff voting) blir Hare kvoten 100% og kan ikke brukes.

Største brøks metode kan, med alle valgkvoter, forårsake "Alabama paradokset", et paradoks identifisert i 1880 ved at staten Alabama i USA ville få 8 representanter dersom 299 skulle velges nasjonalt, men bare 7 dersom 300 skulle velges. Dette paradokset kan ikke oppstå med deletallmetoder.

## Se også
* Droop kvote
* Imperiali kvote
* Forholdstallsvalg
## Referanser
Premier League 2015/16

**Premier League 2015/16** var den 24. sesongen av Premier League. Sesongen startet lørdag 8. august 2015.  var regjerende mestere.  vant Premier League, klubbens første ligatittel.

,  og  rykket ned til Football League Championship.

## Tabell

## Plassering etter runde

## Klubbinfo

## Statistikk

### Toppscorere

### Månedens manager- og spiller

## Opprykk
De tre dårligste klubbene i Premier League rykket automatisk ned til Championship og de to beste klubbene i Championship rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i Championship spilte om en plass i Premier League.

**[[Football League Championship 2015–2016]]:**

|}

;Play-off

## Referanser
Sykling under Europalekene 2015

**Sykling under [[Europalekene 2015]]** blir arrangert i Baku fra 13. til 28. juni. Terrengsykling ble arrangert lørdag 13. juni. Landeveissykling ble arrangert 18., 20. og 21. juni, mens BMX ble arrangert fra 26. til 28. juni.

## Medaljer

## Medaljevinnere

### Landeveissykling

### Terrengsykling

### BMX

## Eksterne lenker
* Offisiell side - terrengsykling kvinner 
* Offisiell side - terrengsykling menn 
* Offisiell side - temporitt kvinner 
* Offisiell side - temporitt menn 
* Offisiell side - landeveisritt kvinner 
* Offisiell side - landeveisritt menn 
* Offisiell side - BMX kvinner 
* Offisiell side - BMX menn
Geir Thomas Risåsen

**Geir Thomas Risåsen** (født 27. april 1961) er en norsk kunsthistoriker og sakprosaforfatter, som per 2023 er konservator ved Norsk Folkemuseum.

Risåsen er fra Våler i Solør. Han tok magistergraden i 1993 med «Recidensen paa Ejdsvold. Carsten Anker og Eidsvoll Verk 1794-1823.».

Risåsen har arbeidet med kulturminnevern og restaureringsprosjekter gjennom hele sin karriere. Han har tidligere arbeidet hos Riksantikvaren, der han deltok i arbeidet med restaureringen av Det kongelige slott. Risåsen har også vært konservator for Eidsvollsbygningen. Fra 2007 til 2015 inntok han en sentral rolle under restaureringen av Eidsvollsbygningen, både som kunsthistoriker i Statsbyggs del av restaureringen og som prosjektleder og faglig ansvarlig for inventarprosjektet.

## Bibliografi (utvalg)
* 2005: *Eidsvollsbygningen : Carsten Anker og Grunnlovens hus*, Damm forlag, ISBN 82-04-09489-2
* 2006: *Det kongelige slott*, Andresen & Butenschøn, ISBN 82-7694-174-5
* 2006: *Norges riksregalier*, Nidaros domkirkes restaureringsarbeider, ISBN 82-7547-242-3
* 2014: «Carsten Anker og Eidsvoll Verk»*, *i Jørn Holme (red.): *De kom fra alle kanter - Eidsvollsmennene og deres hus, *Capplen Damm

## Referanser


## Eksterne lenker
*
Olav Tjønneland

**Olav Tjønneland** (født 5. september 1914, død 7. september 2003) var utdannet kjemiingeniør, men var bedre kjent som fotograf og kulturformidler i Norge.  

Tjønneland har tatt mer enn 7.000 lysbilder og sort/hvitt-negativer, og han holdt rundt 5000 foredrag om kulturhistoriske og kulturgeografiske emner fra Norge og resten av verden. Disse holdt han i folkeakademier, folkehøyskoler og foreninger rundt om i Norge. Tjønneland er også kjent for å ha lært mange å fotografere gjennom sine fotokurs og lysbildeforedrag om ulike fotografiske teknikker. Han var medlem av Oslo Kamera Klubb fra 1940 hvor han hold mange av sine foredrag. 

Tjønnelands bildesamling og arkivmateriale over foredrag ble overlevert til Norsk Folkemuseum i 1995.

## Liv og virke
Tjønneland ble født i Langvike, Grimstad, men flyttet når han var 2 år gammel til Tjøme. Moren og faren hans var opprinnelig fra Vigsdalen i Sunnfjord, oppvokst på to nabogårder. Tjønneland tok middelskole i Tønsberg, hvor han bodde på hybel i ukedagene og hjemme hos familien på Tjøme i helgene. Han tok Examen artium i Eidsvoll Landgymnas og bodde da permanent på hybel. Etter han tok examen artium reiste han til Trondheim for å studere til sivilingeniør ved kjemiavdelingen ved byens høyskole. Etter endt utdannelse jobbet Tjønneland i en kort periode for Jotun fabrikk i Sandefjord. Fra og med 1. februar 1939 var Tjønneland ansatt hos J.L. Nerlien fotofirma, Oslo som fotoingeniør, og i 1940 giftet han seg med Else Tjønneland. Under 2. verdenskrig var han fotosjef i Hjemmefrontens sentralledelse, og under krigen ledet han også kurser i flyfotografering, sammen med Ole Reistad på Kjeller flyplass.

## Referanser


## Eksterne lenker
* 
* Olav Tjønnelands bilder på digitaltmuseum.no
* Fotoalbum: Norge i Krig fra Preus Museum
European Museum Forum

**European Museum Forum** (EMF) er en museumsorganisasjon som opererer på Europarådets premisser.. Denne frivillige organisasjon er registert  i Storbritannia er en av de ledende organisasjoner i Europa for fremme og utvikling av kvalitet i de europeiske museer. Det har bevist sin rolle og ledene posisjon ette å ha bestått i 37 år.

Siden 1977 har European Museum Forum organisert utdelingen den årlige  Årets museum i Europa-pris (EMYA). Denne prisen tildeles museer som viser innovasjon og kvalitet. Museer i 47 europeiske land, alle medlemmer av Europarådet kan delta i konkurransen hvis de er nylig åpnet, eller gjennomgått modernisering eller utvidelse. I løpet av de siste to år.
## Historie
European Museum Forum ble grunnlagt i 1977  Kenneth Hudson, som ønsket å stimulere internasjonal utveksling av ideer og skape et nettverk av inspirasjon.

Fra den spede start har European Museum Forum delt ut to priser; Årets museum i Europa (EMYA) og Europarådets museumspris. Det ble snart tydelig at prisen var et effektivt middel for å oppspore og syneliggjøre endringer i de europeiske museer. The European Museum Forums aktivitet omfatter alt fra å arrangere konkurranse museene imellom, til en omfattende serie av utfordringer, som omfatter både museenes profesjon og rolle i det europeiske samfunn.

Etter mer enn 37 år fortsetter European Museum Forum sitt arbeide med utvikling av det europeiske samfunn og beskrive, forstå tolke, og gi råd om betydningen av arven fra fortiden.

## Aktiviteter
Hvert år i mai organiserer European Museum Forum  Årets museum i Europa-pris. En viktig  aktivitet under denne er en tre dagers konferanse som arrangeres samtidig. Det viktigste formål med den årlige konferanse er å være pådriver, høyne museenes standard til et europeisk nivå, og å tilby utveksling  profesjonell ekspertise, kunnskap, kontakter og informasjon.

## Priser
Hvert år deler European Museum Forum ut disse to priser:
*Europarådets pris
*Årets museum i Europa

## Referanser
Droop kvote

**Droop kvote**, eller Droops forholdstall, er en formel som brukes til å finne antall stemmer som trengs ved noen typer forholdstallsvalg, blant annet sammen med single transferable vote (STV) eller sammen med største brøks metode i et proporsjonalt system med listevalg. Droop kvoten er den mest brukte kvoten i land som bruker single transferable vote.

Droop kvoten er oppkalt etter Henry Richmond Droop (1831–1884) som lanserte den i 1868 som erstatning for den tidligere Hare kvoten.

## Formel
Droop kvote = \left( \frac{\mbox{Antall gyldige stemmer}}{\left(\mbox{Antall seter}+1 \right)} \right) + 1

* *Antall gyldige stemmer* er antallet korrekt utfylte stemmer avgitt ved et valg.
* *Antall seter* er antall posisjoner som skal fylles i valget.

Det er bare heltallsdelen som brukes, så eventuelle desimaler rundes aldri av oppover.

## Eksempel med STV
I et valg kan 3 kandidater kjemper om 2 seter: Kåre, Gro, Kjell Magne. Det er 102 velgere, der 2 stemmer er ugyldige.

Det er 100 stemmer og 2 seter, så Droop kvoten blir:
:  \frac{100}{2+1} + 1 = 34 \frac{1}{3} 
Heltallsdelen er 34, dermed er Droop kvoten 34.

I første opptellingsrunde er preferansene de følgende:
* Kåre: 60
* Gro : 14
* Kjell Magne: 26

Kåre har over 34 stemmer og når kvoten. Han velges direkte, og har 26 overflødige stemmer som overføres til Gro. I andre opptellingsrunde blir det som følger:
* Gro: 40
* Kjell Magne: 26

Gro når kvoten og erklæres som vinner av det siste mandatet.

## Fordeler og ulemper
Droop kvote er mindre enn Hare kvote, og flere kandidater når derfor kvoten, noe som gir færre opptellingsrunder. Droop kvote er litt mindre proporsjonal enn Hare kvote, avhengig av størrelsen på valgkretsen, og favoriserer store partier mer enn med Hare kvote. De samme stemmetallene og bruk av Hare kvote gjør at Kjell Magne blir valgt, mens med Droop favoriserer den store mengden som stemte på Kåre og Gro, og gjør at Gro blir valgt.
I valg med bare èn kandidat (instant-runoff voting) kan Droop kvoten brukes, og vil gi en kvote på 50&nbsp;% av stemmene pluss èn.

## Se også
* Hare kvote
* Imperiali kvote
* Forholdstallsvalg

## Referanser
Strobilering

**Strobilering** eller **strobilasjon** er en form for ukjønnet formering som forekommer på polyppstadiet hos stormaneter og hos bendelorm. Strobilering likner på knoppskyting, men foregår ved at kroppen segmenteres og hvert segment snøres av og blir et eget individ.

## Hos stormaneter
Stor- og hydrozoer har en komplisert dobbel livssyklus, der larvene i de fleste arter ikke vokser opp til nye meduser, men gir opphav til et fastsittende stadium som formerer seg ukjønnet. Hos stormanetene skjer dette ved at planula-larven fester seg til havbunden og vokser opp til en polypp. Denne polyppen kalles en *'Scyphistoma*.

Scyphistomaen vil etter hvert strekke seg og får et tverrstripet utseende og kalles da en *strobila*. Stripene vil etter hvert bli dype furer, slik at strobilaen blir seende ut som en stabel med tallerkener. Hver av «tallerknene» blir et eget individ som etter hvert løsner fra enden av strobilaen og svømmer avgårde som en liten meduse.

## Hos bendelorm
Hos bendelorm gjennomgår det voksne dyret kontinuerlig strobilisering. Etter hvert som bendelormen vokser og strekker seg, vil nye segmenter oppstå ved overgangen til skolex (festeorganet). Hvert segment kalles en *proglottid*. De øverste proglottidene tar til seg seg næring, vokser og parer seg. Etter hvert som nye segmenter dannes oppe ved skolex og eldre felles av bakenden, vil hver enkelt proglottid stadig befinne seg nærmere enden av dyret.

Når proglottiden faller av, har den sluttet å ta til seg næring og består i all hovedsak av befruktede egg. Når den løsner, vil den følge med vertens avføring ut av tarmen og bevege seg som et selvstendig individ.

## Referanser
Liste over Norges landskamper i ishockey for herrer 1995–2000

**Liste over Norges landskamper i ishockey for herrer 1995–2000** inneholder samtlige landskamper spilt av Norges herrelandslag i ishockey i kronologisk rekkefølge fra september 1995 til mai 2000. Ifølge det norske ishockeyforbundet teller kun VM-kamper og OL-kamper (og kvalifiseringskamper til OL) som offisielle landskamper.

## Norges landskamper 1995–1996
### Oversikt
### Kamper
## Norges landskamper 1996–1997
### Oversikt

### Privatlandskamper
### OL-kvalifisering

### Ishockey-VM

## Norges landskamper 1997–1998
### Oversikt

### Kamper
## Norges landskamper 1998–1999
### Oversikt

### Kamper

----

----

----

----

----

----
;Ishockey-VM

*Norge endte opp på tredjeplass i det innledende gruppespillet og skulle dermed spille plasseringsrunden om 9.- til 12.-plass.

*Norge endte opp på en 12.-plass i VM og skulle dermed spille kvalifiseringsspill for ishockey-VM 2000.

## Norges landskamper 1999–2000
### Oversikt
### Kamper

## Referanser


## Eksterne lenker
* Norges Ishockeyforbunds offisielle nettside